CELEX: 32019D0768
Language: sl
Date: 2019-05-08 00:00:00
Title: Izvedbeni sklep Komisije (EU) 2019/768 z dne 8. maja 2019 o spremembi člena 3 Statuta Integrirane strukturne biologije – Konzorcija evropske raziskovalne infrastrukture (Instruct-ERIC) zaradi izstopa Združenega kraljestva iz Unije (notificirano pod dokumentarno številko C(2019) 3354) (Besedilo velja za EGP.)

15.5.2019   
               
               
                  SL
               
               
                  Uradni list Evropske unije
               
               
                  L 126/67
               
            
         IZVEDBENI SKLEP KOMISIJE (EU) 2019/768
         z dne 8. maja 2019
         o spremembi člena 3 Statuta Integrirane strukturne biologije – Konzorcija evropske raziskovalne infrastrukture (Instruct-ERIC) zaradi izstopa Združenega kraljestva iz Unije
         
            
               (notificirano pod dokumentarno številko C(2019) 3354)
            
         
         (Besedilo v angleškem, češkem, danskem, francoskem, italijanskem, latvijskem, nizozemskem, portugalskem, slovaškem in španskem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 723/2009 z dne 25. junija 2009 o pravnem okviru Skupnosti za Konzorcij evropske raziskovalne infrastrukture (ERIC) (1) in zlasti člena 8 Uredbe,
         ob upoštevanju naslednjega:
         
                     (1)
                  
                  
                     Integrirana strukturna biologija – Konzorcij evropske raziskovalne infrastrukture (v nadaljnjem besedilu: Instruct-ERIC) je bila ustanovljena z Izvedbenim sklepom Komisije (EU) 2017/1213 (2). V skladu s členom 3 Statuta ima uradni sedež v Združenem kraljestvu.
                  
               
                     (2)
                  
                  
                     Združeno kraljestvo je 29. marca 2017 uradno sporočilo svojo namero, da v skladu s členom 50 Pogodbe o Evropski uniji izstopi iz Evropske unije. Evropski svet je 11. aprila 2019 sklenil, da obdobje iz člena 50(3) PEU, ki je že bilo podaljšano s Sklepom Evropskega sveta (EU) 2019/476 (3), podaljša do 31. oktobra 2019. Vendar se Sklep Evropskega sveta preneha uporabljati 31. maja 2019, če Združeno kraljestvo ne izvede volitev v Evropski parlament v skladu z veljavnim pravom Unije in če do 22. maja 2019 ne ratificira Sporazuma o izstopu. Če bo Združeno kraljestvo sporazum o izstopu ratificiralo pred 31. oktobrom 2019, se bo kot datum izstopa štel prvi dan meseca po zaključku ratifikacijskih postopkov.
                  
               
                     (3)
                  
                  
                     Po datumu izstopa in brez poseganja v določbe sporazuma o izstopu se bo Združeno kraljestvo štelo za tretjo državo v smislu člena 2(b) Uredbe (ES) št. 723/2009.
                  
               
                     (4)
                  
                  
                     Člen 8 Uredbe (ES) št. 723/2009 določa, da ima ERIC uradni sedež na ozemlju članice, ki je država članica ali pridružena država.
                  
               
                     (5)
                  
                  
                     Komisija je na podlagi člena 11 Uredbe (ES) št. 723/2009 prejela predlog Instruct-ERIC za spremembo člena 3 Statuta, da bi se upošteval primer, ko bi Združeno kraljestvo postalo tretja država v smislu Uredbe (ES) št. 723/2009.
                  
               
                     (6)
                  
                  
                     Ukrepi iz tega sklepa so v skladu z mnenjem odbora, ustanovljenega s členom 20 Uredbe (ES) št. 723/2009 –
                  
               SPREJELA NASLEDNJI SKLEP:
         
            Člen 1
            Člen 3 Statuta Instruct-ERIC iz Priloge k Izvedbenemu sklepu (EU) 2017/1213 se spremeni v skladu s Prilogo k temu sklepu.
         
         
            Člen 2
            Ta sklep je naslovljen na Kraljevino Belgijo, Češko republiko, Kraljevino Dansko, Francosko republiko, Italijansko republiko, Državo Izrael, Republiko Latvijo, Kraljevino Nizozemsko, Portugalsko republiko, Slovaško republiko, Kraljevino Španijo ter Združeno kraljestvo Velika Britanija in Severna Irska.
         
         
            V Bruslju, 8. maja 2019
            
               
                  Za Komisijo
               
               Carlos MOEDAS
               
                  Član Komisije
               
            
         
         
            (1)  UL L 206, 8.8.2009, str. 1.
         
            (2)  Izvedbeni sklep Komisije (EU) 2017/1213 z dne 4. julija 2017 o ustanovitvi Integrirane strukturne biologije – Konzorcija evropske raziskovalne infrastrukture (Instruct-ERIC) (UL L 173, 6.7.2017, str. 47).
         
            (3)  Sklep Evropskega sveta (EU) 2019/476, sprejet v dogovoru z Združenim kraljestvom, z dne 22. marca 2019 o podaljšanju obdobja na podlagi člena 50(3) PEU (UL L 80 I, 22.3.2019, str. 1).
      
      
         
            PRILOGA
            Člen 3 Statuta Instruct-ERIC se nadomesti z naslednjim:
            
               
                  „Člen 3
                  Uradni sedež Instruct-ERIC je v Oxfordu, v Združenem kraljestvu. Če Združeno kraljestvo postane tretja država v smislu Uredbe (ES) št. 723/2009, je uradni sedež v Firencah, v Italiji.“